બનાસકાંઠાના વાવના રણોસરમાં ડિસ્ટ્રીબ્યુશન કેનાલમાં ફરી ગાબડાં પડ્યાં છે. ભાટવર ગામની સીમમાં 10 અને 20 ફૂટના એમ બે ગાબડાં પડ્યાં છે. ખેતરોમાં કાપણી કરેલા ગુવારનાં પાકમાં પાણી ફરી વળતાં ખેડૂતોને મોંમાં આવેલો કોળિયો છીનવાઈ છે. કેનાલમાંથી સતત પાણી ખેતરોમાં વહી રહ્યાં છે. 20 એકરથી વધુની જમીનમાં પાણી ફરી વળ્યાં છે. બનાસકાંઠા જિલ્લાના થરાદ, વાવ, સુઇગામ, વિસ્તારમાં જીવા દોરી સમાન કેનાલો બનાવવામાં આવી છે.. પણ આ કેનાલો ગોઝારી સાબિત થઈ રહી છે અને છાશવારે કેનાલોમાં ગાબડાં પડવાનો સીલસીલો ચાલુ રહે છે. ઉલ્લેખનીય છે કે વારંવાર ગાબડાં પડવા છતા શંકર ચૌધરીએ આ આ વિસ્તારની ક્યારેય મુલાકાત પણ નથી લીધી તેવો ખેડૂતોનો આક્ષેપ છે.